
	COMISIA JURIDICĂ,

A V I Z

asupra propunerii legislative pentru înfiinţarea 

comunei Bârsa din judeţul Braşov. 



În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare,   cu propunerea legislativă pentru înfiinţarea comunei Bârsa din judeţul Braşov,   trimisă cu adresa nr.241 din 04.10.1999, înregistrată sub nr.859/XVIII/11 din 5.10.1999.



Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a luat în dezbatere propunerea legislativă menţionată mai sus, în şedinţa din 3 noiembrie 1999.



În urma examinării  propunerii legislative, a avizului negativ al Consiliului Legislativ nr.1065/11.10.1999, precum şi a punctului de vedere al Guvernului, cu majoritate de voturi, membrii comisiei au hotărât să propună  respingerea iniţiativei legislative, având în vedere următoarele:

- în conformitate cu prevederile art.3 din Legea administraţiei publice locale nr.69/1991, republicată,  orice modificare a limitelor teritoriale ale comunelor, oraşelor şi judeţelor se face numai cu consulatrea prealabilă a cetăţenilor din unităţile  administrativ teritoriale respective, prin referendum, care se organizează potrivit legii. Până în prezent nu este reglementat cadrul legal de desfăşurare a referendumului;

- înfiinţarea comunei Bârsa care în prezent este un sat component, sub denumirea de Colonia Bod, al comunei Bod, presupune unele cheltuieli financiare pentru dotarea sediului primăriei şi pentru plata personalului acesteia. Din punctul de vedere al Guvernului, transmis cu adresa nr.8111/19.10.1999, nu  rezultă asigurarea suportului financiar necesar desfăşurării activităţii unei noi unităţi administrativ teritoriale.

În raport de obiectul şi conţinutul său, propunerea legislativă face parte din categoria legilor organice.


    P  R E S E D I N T E,                       SECRETAR,

            Emil Teodor Popescu                     Nicolae Grădinaru

red.consilier

       Diaconu Dumitra

